《金缕曲 秋燕》
清代·殷秉玑

犹记春时节。正江南、落花如画，相逢三月。认得谢家庭院好，一桁雕梁栖歇。

喜春社、当时曾结。转眼年光先已去，看舞残、双剪怜今日。

思往事，共愁绝。

比它消瘦花间蝶。更伤心、乌衣门巷，斜阳一抹。几日深闺无奈甚，情绪何堪同说。

还莫向、帘前嚏嚏。已是飘零如客寄，况凄风、苦雨将催别。

归去也，海天阔。

作者简介：殷秉玑，字茎仙，常熟人。陈锡祺室。著有《隐梅庐遗诗》。